חתונה אש!

חתונה אש! (באנגלית: Shotgun Wedding) הוא סרט קומדיית פעולה רומנטי אמריקאי משנת 2022 בבימויו של ג'ייסון מור. בסרט מככבים ג'ניפר לופז, ג'וש דוהאמל, סוניה בראגה, ג'ניפר קולידג', לני קרביץ, דארסי קארדן וצ'יץ' מארין. לאחר שצולם מפברואר עד אפריל 2021 בבוסטון וברפובליקה הדומיניקנית, הסרט הופץ בסינגפור ב-28 בדצמבר 2022,<ref name="BOM" /> וב-27 בינואר 2023 על ידי אולפני אמזון באמצעות פריים וידאו.<ref></ref>

== עלילה ==
טום, דארסי ומשפחותיהם מתאספים לחתונה האולטימטיבית באי פרטי בפיליפינים. בדיוק כשבני הזוג יוצאים ומתווכחים רגע לפני החתונה, האורחים שלהם נלקחים כבני ערובה על ידי פיראטים. האחרונים דורשים 45 מיליון דולר מאביה העשיר של דארסי, רוברט. אך הוא מסרב לשלם עד שיראה את בתו ויובטח לו שהיא בחיים.

דארסי וטום נלכדים על ידי שניים מהפיראטים, ובמהלך נסיעתם לשאר השבויים הם מצליחים להימלט מהשובים שלהם ואף הורגים אחד מהם. בהמשך דארסי משליכה רימון יד לעבר שני פיראטים ומפוצצת אותם. כשהם מנסים להתחמק מלכידה נוספת, דארסי וטום מעלים את ספקותיהם לגבי החתונה בעודם מסתתרים בבונקר שמתחת למשרדו של המנהל. לבסוף טום מחליט להיכנע לחוטפים כדי שדארסי תוכל להישאר במסתור עם אייס ומארג' הזוג המנהל את המקום.

כשהוא מובל לשאר אורחי החתונה, טום חושף שארוסה לשעבר של דארסי, שון, שכר את הפיראטים. כשמזימתו נחשפה, שון הולך לצוד את דארסי בעצמו ולוקח את בת זוגו של רוברט, הארייט, כבת ערובה. בינתיים, דארסי מצטרפת לטום ולשאר והיא וטום מודים שהם עדיין רוצים להתחתן זה עם זה.

משתתפי החתונה החטופים מבינים שהארייט מעורבת במזימה עם שון. טום מבקש משני הפיראטים העומדים על המשמר לתת להם להשלים את טקס החתונה, ורוברט מציין שהוא יעביר להם את הכסף אם יאפשרו לזוג להתחתן. בזמן שהאורחים שרים, טום ודארסי מזנקים על הפיראטים, ודארסי מכייסת מאחד הפיראטים רימון יד. בעוד אחד מהם נכנע, השני נמלט ומתחיל לירות לעברם ממרחק. אמו של טום, קרול, תופסת את נשקו של הפיראט שנכנע ומחזירה אש. דארסי משליכה את הרימון באוויר כדי שטום יוכל לחבוט בו לכיוון הפיראט, אשר מתפוצץ בו במקום (פיצוץ שמצית גם את הזיקוקים שהוכנו לחגיגות החתונה).

בזמן שאורחי החתונה הולכים למקום מבטחים, דארסי וטום ממהרים להזעיק עזרה, אך שון מתעמת איתם על המזח. טום נלחם בו ויחד עם דארסי הם בורחים בסירה. הארייט מנסה לעצור בעדם בעודה במסוק. שון, שנגרר בחבל עם הסירה, עולה על הסיפון ונלחם שוב בטום בזמן שדרסי מנווטת את הסירה. מצנח הים משתחרר ולוקח איתו את טום ושון לאוויר. טום מחליק על החבל אל סיפון הסירה והוא ודארסי חותכים את החבל, שולחים את המצנח החופשי לתוך להביו של המסוק, מה שהורג גם את שון וגם הארייט. בחזרה לחוף, בעוד הרשויות לוקחות את הפיראטים הנותרים למעצר, טום ודארסי משלימים את טקס החתונה ומתחתנים.

== שחקנים ==
{| class="wikitable"
!שחקנים
!דמויות
!אודות
|-
|ג'ניפר לופז
|דארסי ריברה
|עומדת להינשא לטום אשר לא מעוניינת בחתונה גדולה. פוחדת מדם
|-
|ג'וש דוהאמל
|טום פאולר
|עומד להינשא לדארסי ורוצה לערוך את החתונה האידיאלית. פוחד מגובה
|-
|ג'ניפר קולידג'
|קרול פאולר
| rowspan="2" |הוריו של טום
|-
|סטיב קולטר
|לארי פאולר
|-
|סוניה בראגה
|רנטה אורטיז
| rowspan="2" |הוריה הגרושים של דארסי
|-
|צ'יץ' מארין
|רוברט ריברה
|-
|קיילי הרננדז
|ג'יימי ריברה
|אחותה של דארסי
|-
|דסמין בור'ג'ס
|ריקי סילבר
|חברו ושושבינו של טום
|-
|דארסי קארדן
|הארייט
|בת הזוג של רוברט
|-
|לני קרביץ
|שון הוקינס
|ארוסה לשעבר של דארסי
|-
|מליסה האנטר
|ג'יני ריד
|אחותו של טום
|-
|אלברטו אייזק
|אייס
| rowspan="2" |הזוג המנהל את האי
|-
|סלינה טאן
|מארג'
|-
|אלכס מלארי ג'וניור
|פני כלב
| rowspan="2" |פיראטים
|-
|ת'ארות' סם
|פני חולדה
|-
|מריה דל מאר פרננדס
|אמנדה ווקר
|חברתה של דארסי
|}

== הפקה ==
=== פיתוח ===
הסרט הוכרז לראשונה ב-29 בינואר 2019, כאשר ראיין ריינולדס התעתד לככב בו, במאי "פיץ' פרפקט" ג'ייסון מור נבחר לביים ומארק האמר לכתוב את התסריט לצד אליזבת מריוות'ר. טוד ליברמן ודייוויד הוברמן מחברת ההפקה Mandeville Films היו צפויים להפיק את הסרט לצד ריינולדס באמצעות חברת ההפקה שלו Maximum Effort.<ref name="reynolds"></ref> לופז, איליין גולדסמית'-ת'ומאס ובני מדינה הצטרפו כמפיקי הסרט דרך חברת ההפקה שלהם, Nuyorican Productions, באוקטובר 2020.

=== ליהוק ===
ב-27 באוקטובר 2020, ג'ניפר לופז לוהקה לתפקיד הראשי. ארמי האמר החליף את ריינולדס (ששימש בסופו של דבר כמפיק בפועל של הסרט) בתור הדמות הגברית הראשית בסרט<ref></ref> לפני שפוטר בינואר 2021 בעקבות האשמות על התעללות שהיו נגדו.<ref name="hammer"></ref>

ב-19 בינואר 2021, ג'וש דוהאמל נכנס למשא ומתן מוקדם להחלפת האמר, כאשר הליהוק שלו אושר חודש אחרי. סוניה בראגה וג'ניפר קולידג' לוהקו ב-2 בפברואר.<ref name="premise"></ref> ב-16 בפברואר לוהקו לני קרביץ, צ'יץ' מארין, דארסי קארדן, סלינה טאן, דסמין בור'ג'ס ואלכס מלארי ג'וניור.<ref></ref> ב-7 במאי, קיילי הרננדז וסטיב קולטר הצטרפו לצוות השחקנים.<ref></ref>

=== צילומים ===
הצילומים תוכננו במקור להתחיל בקיץ 2019,<ref name="reynolds" /> אך מאוחר יותר הם נדחו ל-22 בפברואר 2021, כאשר הם התקיימו בבוסטון וברפובליקה הדומיניקנית.<ref></ref> לופז הודיעה באינסטגרם ששלב הצילומים הסתיים רשמית ב-22 באפריל 2021.<ref></ref>

== הפצה ==
הסרט היה אמור לצאת במקור בקולנוע על ידי Lionsgate ב-29 ביוני 2022.<ref></ref> במרץ 2022, אולפני אמזון רכשו את הזכויות על הסרט להקרנה בשירות ההזרמה פריים וידאו, שיצא ב-26 בינואר 2023. Lionsgate שמרה על זכויות ההקרנות הבינלאומיות של הסרט עקב תקנות ארצות הברית בנושא מדיניות ההקרנות.<ref></ref> הוא הופץ בסינגפור (על ידי Encore Films),<ref name="BOM" /> והופץ בשירות ההזרמה ב-27 בינואר 2023.<ref></ref>

== ביקורות ==
באתר הביקורות Rotten Tomatoes מתוך 102 ביקורות של מבקרים 44% חיוביות, עם דירוג ממוצע של 5.1/10. הקונצנזוס של האתר קורא, "'חתונה אש!' עשוי להיות רק ההזמנה לאסקפיזם שחובבי הקומדיה רומנטית ומעריצי ג'יי לו מחפשים – אבל רוב הצופים האחרים יכולים לאשר הגעה ללא חרטה". האתר Metacritic, שמשתמש בממוצע משוקלל, הקצה לסרט ציון של 46 מתוך 100, מבוסס על 28 מבקרים, מה שמציין "ביקורות מעורבות או ממוצעות".

== קישורים חיצוניים ==

== הערות שוליים ==

קטגוריה:סרטים על משפחות
קטגוריה:סרטי קומדיה רומנטית אמריקאיים
קטגוריה:סרטי קומדיית פשע
קטגוריה:סרטי מתח אמריקאיים
קטגוריה:סרטי פעולה אמריקאיים
קטגוריה:סרטים על בני ערובה
קטגוריה:סרטים על חתונות
קטגוריה:סרטי פיראטים